Борис Младенов-Young
Предсърдно мъждене

chitanka.info

Тъй както бях приседнал на дивана

и гледах филм на малкия екран,

внезапно на гърдите зле ми стана

и в миг се олюлях… като пиян.

Сърцето ми запърха… май престана…

и пак подскочи като плъх в капан;

усетих болка от прободна рана…

Не смеех да се мръдна в пот облян.

Едва успях лекарството да взема.

Жена ми не разбра. Реших проблема

безмълвно, тихо, без да се издам.

Но не без основание се питам,

ако изляза посред нощ от ритъм,[1]

какво ще стане с мен? Не знам. Не! Знам!!!

Сидни, Австралия — 2015 г.

[1] Сърдечен ритъм ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.